rejauldu/bengali-wikipedia huggingface dataset:
চাঁপাইনবাবগঞ্জ সরকারি পলিটেকনিক ইনস্টিটিউট বাংলাদেশের একটি সরকারি কারিগরি শিক্ষাপ্রতিষ্ঠান। এটি ২০০৬ সালে প্রতিষ্ঠিত হয়। এটি গণপ্রজাতন্ত্রী বাংলাদেশ সরকারের স্থাপিত ৪৯ টি সরকারি পলিটেকনিক ইনস্টিটিউটের একটি। প্রতিষ্ঠার পরবর্তি সময়ে এখানে দুইটি প্রযুক্তি বিভাগে অধ্যায়নের সুযোগ চালু করা হয়। বর্তমানে ৬ টি প্রযুক্তি বিভাগে শিক্ষার্থী ভর্তি করানো হয়।   অবস্থান  চাঁপাইনবাবগঞ্জ এর উপর দিয়ে বয়ে যাওয়া মহানন্দা নদীর তীরে অবস্থিত এই শিক্ষাপ্রতিষ্ঠানটি। এর পশ্চিমে রয়েছে কারিগরী প্রশিক্ষণ কেন্দ্র (TTC) দক্ষিণে রয়েছে মহানন্দা সেতু।  বিভাগসমূহ চাঁপাইনবাবগঞ্জ সরকারি পলিটেকনিক ইনস্টিটিউট এ বর্তমানে ৬টি টেকনোলজি আছে-  কম্পিউটার টেকনোলজি (কোড নং- ৬৬)  রেফ্রিজারেশন এ্যান্ড এয়ারকন্ডিশনিং টেকনোলজি (কোড নং- ৭২) ইলেকট্রিক্যাল টেকনোলজি (কোড নং- ৬৭)  ইলেকট্রনিক্স টেকনোলজি (কোড নং- ৬৮)  ফুড টেকনোলজি (কোড নং- ৬৯)  মেকাট্রনিক্স টেকনোলজি (কোড নং- ৯২)   তথ্যসূত্র    বহিঃসংযোগ   প্রতিষ্ঠানের ওয়েবসাইট   বিষয়শ্রেণী:রাজশাহী বিভাগের পলিটেকনিক ইনস্টিটিউট বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:চাঁপাইনবাবগঞ্জ জেলার শিক্ষাপ্রতিষ্ঠান বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
thumb|250px|হোসাম আল-হামালাউই হোসাম আল-হামালাউই (; জন্ম ১৪ জুলাই ১৯৭৭) একজন মিশরীয় সাংবাদিক, ব্লগার, ফটোগ্রাফার ও সমাজতান্ত্রিক কর্মী। তিনি বিপ্লবী সমাজতান্ত্রিক ও সমাজতান্ত্রিক গবেষণা কেন্দ্রের সদস্য।   প্রাথমিক জীবন ও কর্মজীবন  আল-হামালাউই ২০০২ সালে ইংরেজি ভাষা কায়রো টাইমসের জন্য সাংবাদিক হিসেবে কাজ শুরু করেন, যেখানে তিনি বিক্ষোভ, ভিন্নমতাবলম্বীদের বিচার এবং পুলিশ নির্যাতনের খবর প্রচার করেন। পরে তিনি কায়রোর সংবাদদাতা হিসেবে লস এঞ্জেলেস টাইমসে যোগ দেন। এল-হামলাভি ব্লুমবার্গ নিউজ ও বিবিসিসহ দেশি-বিদেশি সংবাদ সংস্থার বিস্তৃত সারির জন্য ফ্রিল্যান্স করেছেন এবং হিউম্যান রাইটস ওয়াচের (এইচআরডব্লিউ) গবেষক হিসেবে কাজ করেছেন।Loewenstein, p.72.LeVine, p.60. তিনি বামপন্থী দৈনিক এল-বাদিলের ম্যানেজিং সম্পাদক হিসেবেও কাজ করেছেন এবং আল-মাসরি আল-ইউমের    ইংরেজি সংস্করণের প্রতিষ্ঠাতা ব্যবস্থাপনা সম্পাদক ছিলেন পাশাপাশি আহরাম অনলাইনে প্রতিষ্ঠাতা সম্পাদকীয় দলের একজন ছিলেন।  তিনি ২০০৭ সালে ইউসি বার্কলে গ্রাজুয়েট স্কুল অব জার্নালিজমের একজন পরিদর্শক পণ্ডিত ছিলেন। "প্রভাবশালী" মার্কিন রাষ্ট্রদূত ফ্রান্সিস জে রিকার্ডোন জুনিয়র দ্বারা ২০০৭ সালের প্রেরিত কূটনৈতিক তারের অনুযায়ী তাকে প্রভাবশালী হিসেবে গণ্য করা হত।   সক্রিয়তা   ছাত্র সক্রিয়তা  থাম্ব|ছবি তুলছেন হোসাম। আল-হামালাউই কায়রোর আমেরিকান ইউনিভার্সিটিতে (এইউসি) পড়াশোনা করেন, যেখানে তিনি ১৯৯৯ সালে অর্থনীতিতে বিএ নিয়ে স্নাতক হন। পরে, তিনি একই বিশ্ববিদ্যালয়ে রাষ্ট্রবিজ্ঞানে এমএ করেছেন, ১৯৭৭ সালের মিশরীয় "রুটি বিদ্রোহ"  নিয়ে তিনি তাঁর গবেষণাপত্র লিখেছেন। তিনি এইউসি তে স্নাতক ছাত্র থাকাকালীন ১৯৯৮ সালে বিপ্লবী সমাজতন্ত্রে যোগদান করেন। তিনি ১৯৯০ -এর দশকের দ্বিতীয়ার্ধে আন্দোলনে যোগদানকারী সংগঠনের দ্বিতীয় প্রজন্মের অন্তর্গত। এই বিশেষ দলটির কর্মীদের দুই দশক পর বিশ্ববিদ্যালয় ক্যাম্পাসে রাজনৈতিক বামপন্থা পুনরুজ্জীবিত করার কৃতিত্ব দেওয়া হয়েছিল, যেখানে ইসলামপন্থীরা ঊর্ধ্বমুখী ছিল। আল-হামালাউইকে মিশরের ক্ষমতাচ্যুত প্রেসিডেন্ট হোসনি মোবারকের স্টেট সিকিউরিটি ইনভেস্টিগেশন সার্ভিস (এসএসআই) কর্তৃক ২০০০ সালে আটক করা হয়েছিল এবং নির্যাতন করা হয়েছিল, প্রতিষ্ঠানের সংশ্লিষ্টতার সঙ্গে জড়িত থাকার অভিযোগে। তার ছাত্র আন্দোলনের সক্রিয়তার কারণে, মিশর সরকার আল-হামলাউইয়ের উপর একটি নিরাপত্তা ফাইল বজায় রেখেছিল। ফলস্বরূপ, মিশরের বিশ্ববিদ্যালয়গুলি তাকে অধ্যাপক হিসেবে নিয়োগ দিতে অস্বীকার করে এবং ২০০২ সালে এমএ ডিগ্রি অর্জন করার পর তাকে এইউসি ক্যাম্পাসে এক বছরের জন্য প্রবেশ নিষিদ্ধ করা হয়। কোন চলমান বিক্ষোভ হলে তাকে ক্যাম্পাসে প্রবেশ না করতে দেওয়ার নির্দেশের সাথে তার একটি ছবিও এইউসি নিরাপত্তারক্ষীদের কাছে কয়েক বছর পরে রেখে দেওয়া হয়েছিল। পরেও তিনি এইউসি'তে বক্তৃতায় অতিথি বক্তা হিসাবে আমন্ত্রিত হয়েছিলেন।Loewenstein, p.72.  তথ্যসূত্র  বিষয়শ্রেণী:২০১১-এর মিশরীয় বিপ্লবের ব্যক্তি বিষয়শ্রেণী:মার্ক্সবাদী সাংবাদিক বিষয়শ্রেণী:মিশরীয় বিপ্লবী বিষয়শ্রেণী:মিশরীয় সাংবাদিক বিষয়শ্রেণী:মিশরীয় গণতন্ত্রের সক্রিয় কর্মী বিষয়শ্রেণী:বিরুদ্ধ-জায়নবাদ বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:আরবি ভাষার লেখা থাকা নিবন্ধ
থাম্ব|চার্চ অফ জেসুস ক্রাইস্ট অফ ল্যাটার-ডে সেন্টস অফ মাইউড, ক্যালিফোর্নিয়ায়। যিশুর গির্জা বাংলাদেশের সাতক্ষীরা জেলার শ্যামনগর উপজেলার ঈশ্বরীপুর গ্রামে অবস্থিত। এটি বাংলাদেশে নির্মিত প্রথম খ্রিস্টান গীর্জা।http://www.satkhira.gov.bd/en/node/82049/দর্শনীয়-স্থান ইতিহাস ১৫৪০ সালে ইগ্নেসিয়াস লয়োলা নামক একজন স্পানিশ ব্যক্তি জেসুইটা বা যিশুর সম্প্রদায় গঠন করেন। খ্রিস্টানেরা যিশুর বাণী প্রচার উদ্দেশ্যে বিভিন্ন মহাদেশে ছড়িয়ে পড়েন। ফরাসি ঐতিহাসিক পিয়েরে ডু জারিকে তথ্যমতে পাদ্রী ফনসেকো ১৫৯৯ সালের ২০ নভেম্বর প্রতাপাদিত্যের রাজধানী ঈশ্বরীপুরে পৌঁছানbn.banglapedia.org/index.php?title=শ্যামনগর_উপজেলা এবং ২০ নভেম্বর রাজার দরবারে উপস্থিত হয়ে খ্রিস্টান পল্লীতে গির্জা নির্মাণের অনুমতি প্রার্থনা করেন। প্রতাপাদিত্যের সম্মতি পেয়ে গির্জার নির্মাণকাজ শুরু হয়। প্রতাপাদিত্য খ্রিস্টানদের গির্জা নির্মাণে অর্থ সহায়তা প্রদান করেন। ১৫৯৯ সালে ঈশ্বরীপুরে বাংলাদেশের প্রথম খিস্টান গির্জার নির্মাণ কাজ শেষ হয়।  অবস্থান সাতক্ষীরা শহর থেকে আনুমানিক ৫৫-৬০ কিলোমিটার দূরে শ্যামনগর উপজেলার ঈশ্বরীপুরে যিশুর গির্জা অবস্থিত।  যাতায়াত বাংলাদেশের প্রথম গির্জা নির্মাণের স্থান দেখতে যেতে হলে বাস এবং ভ্যানে অথবা মোটরবাইকে করে যেতে হবে।  তথ্যসূত্র  বহিঃসংযোগ  বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা বিষয়শ্রেণী:বাংলাদেশের গির্জা বিষয়শ্রেণী:সাতক্ষীরা জেলার দর্শনীয় স্থান
thumb|upright=1.35|যাত্রীসহ একজন মোটরযান চালক একটি মোটরগাড়ি চালাচ্ছেন মোটরযান চালনা () বলতে মোটরগাড়ি, মোটরসাইকেল, ট্রাক, বাস, ইত্যাদি মোটরচালিত যানবাহন নিয়ন্ত্রিতভাবে পরিচালনা করে এক স্থান থেকে আরেক স্থানে নিয়ে যাওয়াকে বোঝায়। যে কেউ মোটরযান চালনা করতে পারে না, কিছু শর্তপূরণ করলে ও পরীক্ষায় উত্তীর্ণ হলে মোটরযান চালনার অনুমতি পাওয়া যায়। মোটরযান চালকেরা তাদের স্থানীয় সড়ক ও যানচলাচল আইনকানুন মেনে চলতে বাধ্য থাকেন।  শারীরিক সক্ষমতা একজন মোটরযান চালককে অবশ্যই যানটির গতির দিক নিয়ন্ত্রণ, গতিবেগ বাড়ানো ও কমানোর জন্য যথাযথ শারীরিক দক্ষতা থাকতে হবে। এগুলি হল:   মোটরযানটির ইঞ্জিন চালু করা।   যানটির ট্রান্সমিশন ব্যবস্থাটিকে সঠিক গিয়ারে সংস্থাপন করা  মোটরযানে বিভিন্ন পাদানি বা পেডালে পা দিয়ে নিচের দিকে চাপ দিয়ে যানের বেগ বৃদ্ধি ও হ্রাস করা  যদি যানটিতে হস্তচালিত ট্রান্সমিশন থাকে, তাহলে ক্লাচ পেডাল নিয়ন্ত্রণ করা  স্টিয়ারিং চাকা ঘুরিয়ে যানটির চলার দিক নিয়ন্ত্রণ করা  ব্রেক পেডালে চাপ দিয়ে গাড়িকে মন্থর করা বা থামানো।  অন্যান্য সহায়ক সরঞ্জাম যেমন দিকনির্দেশী বাতি, সামনের বাতি বা হেডলাইট, নিশ্চল অবস্থার ব্রেক এবং সামনের বায়ুপ্রবাহরোধী কাচের পরিষ্কারক, ইত্যাদি পরিচালনা করা।  বিপদের জন্য সতর্কভাবে আশেপাশের পরিবেশ পর্যবেক্ষণ করা।  আইন অমান্যকরণ ও ফলাফল অপরিপক্ক দায়িত্বজ্ঞানহীন মোটরযান চালকেরা প্রায়শই যেসব যানচলাচল আইন অমান্য বা ভঙ্গ করেন, তাদের মধ্যে আছে অনুমোদিত গতিসীমার চেয়ে বেশি দ্রুত মোটরযান চালনা, রাস্তার অন্য যানবাহনকে নিয়ম মেনে জায়গা না ছেড়ে দেওয়া এবং মদ্যপ অবস্থায় মোটরযান চালনা। এই প্রতিটি ক্ষেত্রেই গুরুতরভাবে আহত এমনকি নিহত হওয়ার ঝুঁকি থাকে। এছাড়া ঘুম ঘুম চোখে চালালে, পাল্লা দিয়ে চালালে, অবিবেচকের মত চালালে, চালনার সময় মুঠোফোনে কথা বললে এবং মুঠোফোনে ক্ষুদে বার্তা আদানপ্রদান করলে দুর্ঘটনার ঝুঁকি অত্যন্ত বেড়ে যায়।  তথ্যসূত্র  বিষয়শ্রেণী:মোটরযান চালনা বিষয়শ্রেণী:স্থল পরিবহন বিষয়শ্রেণী:যান চালনা
ডেভাইন জয় র‍্যান্ডলফ (; জন্ম: ২১ মে ১৯৮৬) একজন মার্কিন অভিনেত্রী। তিনি ব্রডওয়ে মঞ্চে গৌস্ট (২০১২) নাটকে ওডা মে ব্রাউনের বোনের চরিত্রে অভিনয় করে প্রথম খ্যাতি অর্জন করেন, যার জন্য তিনি শ্রেষ্ঠ চরিত্রাভিনেত্রী বিভাগে টনি পুরস্কারের মনোনয়ন লাভ করেন। র‍্যান্ডলফ এরপর দি অ্যাংরিয়েস্ট ম্যান ইন ব্রুকলিন (২০১৪) ও অফিস ক্রিসমাস পার্টি (২০১৬) চলচ্চিত্রে অভিনয় করেন এবং ডোলামাইট ইজ মাই নেম (২০১৯) ও দ্য ইউনাইটেড স্টেটস ভার্সাস বিলি হলিডে (২০২০) চলচ্চিত্রে অভিনয় করে প্রশংসিত হন। দ্য হোল্ডওভারস (২০২৩)-এ তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, ও বাফটা পুরস্কার অর্জন করেন।  টেলিভিশনে তিনি সেলফি (২০১৪), দিস ইজ আস (২০১৬), পিপল অব আর্থ (২০১৬-২০১৭), এম্পায়ার (২০১৭-২০১৮), হাই ফিডেলিটি (২০২০), অনলি মার্ডারস ইন দ্য বিল্ডিং (২০২১-বর্তমান), ও দি আইডল (২০২৩)-এ অভিনয় করেছেন।  প্রারম্ভিক জীবন ডেভাইল জয় র‍্যান্ডলফ ১৯৮৬ সালের ২১শে মে জন্মগ্রহণ করেন। তার পিতামাতার সন্তান নিতে সাত বছর লেগে যায়, যার জন্য তারা বলেন তিনি ছিলেন ডিভাইন জয় ()। র‍্যান্ডলফের শৈশব কাটে ফিলাডেলফিয়ার নিকটবর্তী মাউন্ট এয়ারি ও পেনসিলভেনিয়ার হার্শি শহরে। কৈশোরে তিনি ইন্টারলোচেন আর্টস ক্যাম্পে মঞ্চনাটক নিয়ে পড়াশোনা করেন। তিনি ধ্রুপদী কণ্ঠাভিনয় ও গীতিনাট্য নিয়ে পড়াশোনা করার লক্ষ্যে টেম্পল বিশ্ববিদ্যালয়ে ভর্তি হন, কিন্তু প্রথম বছরেই তিনি এর পরিবর্তে সঙ্গীতধর্মী মঞ্চনাটকে মনোযোগ দেওয়া শুরু করেন। টেম্পল বিশ্ববিদ্যালয় থেকে স্নাতক সম্পন্ন করার পর তিনি ইয়েল স্কুল অব ড্রামায় ভর্তি হন। তিনি ২০১১ সালে ইয়েল থেকে স্নাতকোত্তর ডিগ্রি অর্জন করেন। তিনি অক্সফোর্ড বিশ্ববিদ্যালয়ে শেকসপিয়ার নিয়ে পড়াশোনা করেন এবং তিনি ব্রিটিশ আমেরিকান ড্রামা অ্যাকাডেমির (বাডা) প্রাক্তন শিক্ষার্থী।  তথ্যসূত্র  বহিঃসংযোগ        বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর আফ্রিকান-মার্কিন নারী বিষয়শ্রেণী:২১শ শতাব্দীর আফ্রিকান-মার্কিন ব্যক্তি বিষয়শ্রেণী:আফ্রিকান-মার্কিন অভিনেত্রী বিষয়শ্রেণী:পেনসিলভেনিয়ার অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:ফিলাডেলফিয়ার অভিনেত্রী
তাঙ্গাই (; 'অর্থ' ছোটো বোন) হচ্ছে ১৯৬৭ সালে মুক্তিপ্রাপ্ত একটি তামিল চলচ্চিত্র। কে বালাজি প্রযোজিত এবং এ সি তিরুলোকচন্দ দ্বারা পরিচালিত চলচ্চিত্রটিতে অভিনয় করেছিলেন শিবাজি গণেশন, কে আর বিজয়া, কাঞ্চনা, নাগেশ এবং মেজর সুন্দররাজন। চলচ্চিত্রটির সঙ্গীত পরিচালনা করেছিলেন মনয়ঙ্গত সুব্রমণিয়ন বিশ্বনাথন। অভিনয়ে শিবাজি গণেশন - মদন/মদনগোপাল কে আর বিজয়া - লীলা কাঞ্চনা - ললিতা নাগেশ - বিট্টাল মেজর সুন্দররাজন - উলাগানাদান কে বালাজি - শ্রীধর সঙ্গীত কন্নদাসনের গীতিতে গানগুলোর সুর করেছিলেন মনয়ঙ্গত সুব্রমণিয়ন বিশ্বনাথন।http://www.raaga.com/channels/tamil/movie/T0000740.html   নং  গান  কণ্ঠ  কথা  দৈর্ঘ্য ১  "কেট্টাভারেল্লাম পাড়ালাম"  টি এম সুন্দররাজন কন্নদাসন  ২  "সুগাম সুগাম আদু"    পি সুশীলা   ৩  "তান্নিরিনিলে তামারাইপু"  টি এম সুন্দররাজন  ৪  "তান্নিরিনলে তামারাইপু (দুঃখ)"  টি এম সুন্দররাজন  ৫  "ইনিয়াদে ইনিয়াদে উলাগাম"  টি এম সুন্দররাজন  ৬  "তাতি তাতি"  এল আর ঈশ্বরী  ৭  "নিনাইদেন এন্নাই"  এল আর ঈশ্বরী    তথ্যসূত্র  বহিঃসংযোগ  বিষয়শ্রেণী:তামিল ভাষার চলচ্চিত্র বিষয়শ্রেণী:১৯৬৭-এর চলচ্চিত্র বিষয়শ্রেণী:১৯৬০-এর দশকের তামিল ভাষার চলচ্চিত্র বিষয়শ্রেণী:এম. এস. বিশ্বনাথন সুরারোপিত চলচ্চিত্র বিষয়শ্রেণী:অন্য ভাষায় পুনর্নির্মিত তামিল চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র
থাম্ব|ডান|মালয়ালা মনোরমা মালয়ালা মনোরমা মালয়ালম ভাষার অন্যতম প্রধান দৈনিক পত্রিকা। মালয়ালা মনোরমা পাঠকের সংখ্যার দিক থেকে সবচেয়ে জনপ্রিয় মালয়ালাম সংবাদপত্র এবং ভারতের চতুর্থ সর্বাধিক জনপ্রিয় সংবাদপত্র। কোট্টায়ম-ভিত্তিক মালয়ালা মনোরমা কোম্পানি এই পত্রিকাটি প্রকাশক করে। পত্রিকাটি ২২ মার্চ ১৮৮৮ সালে সাপ্তাহিক হিসেবে প্রথম প্রকাশিত হয়, এবং বর্তমানে এর পাঠকসংখ্যা ২ কোটির বেশি (এর মধ্যে প্রচারসংখ্যা রয়েছে ২৪ লক্ষের বেশি কপি)। দীপিকার পরেই মালয়ালা মনোরমা কেরালার সবচেয়ে পুরনো টিকে থাকা সংবাদপত্র।  বিশ্ব সংবাদপত্র সমিতি অনুসারে, ২০১৬ সালের হিসাবে, এটি ছিল বিশ্বের চতুর্দশ সর্বাধিক প্রচারিত সংবাদপত্র। অডিট ব্যুরো অফ সার্কুলেশনসের ২০১৩-এর পরিসংখ্যান অনুযায়ী, এটি ভারতের তৃতীয় বৃহত্তম প্রচারিত সংবাদপত্র (দ্য টাইমস অফ ইন্ডিয়া এবং দৈনিক জাগরণের পরে) এবং কেরালার বৃহত্তম প্রচারিত সংবাদপত্র।  তথ্যসূত্র  বিষয়শ্রেণী:মালয়ালম ভাষার সংবাদপত্র বিষয়শ্রেণী:১৮৮৮-এ ভারতে প্রতিষ্ঠিত বিষয়শ্রেণী:কেরলের সংবাদপত্র বিষয়শ্রেণী:১৮৮৮-এ প্রতিষ্ঠিত প্রকাশনা বিষয়শ্রেণী:ভারতীয় সংবাদ ওয়েবসাইট বিষয়শ্রেণী:ভারতের জাতীয় সংবাদপত্র বিষয়শ্রেণী:ভারতের গণমাধ্যম কোম্পানি
thumb|right|300px|প্লাইস্টোসিন যুগের ভার্ভ। কানাডার টরোন্টোর ওন্টারিওতে প্রাপ্ত। ভার্ভ (varve) হল পলল বা পাললিক শিলার এক ধরনের বার্ষিক স্তর। এটি একটি ইংরেজি শব্দ যা সুয়েডীয় শব্দ varv থেকে এসেছে। সুযেডীয় ভাষায় এর অর্থ হল নিয়মিত পুনরাবৃত্তি। ১৮৬২ সালে সুইডেনের ভূতাত্ত্বিক জরিপের সময়ে তৈরি মানচিত্র সর্বপ্রথম Hvarfig lera নামক শব্দটি ব্যবহার করা হয় যার অর্থ ভার্ভ হয়ে যাওয়া কাঁদা। প্রথমে এই শব্দটি কেবল তুষারময় হ্রদের পললে প্রাপ্ত বার্ষিক স্তরসমূহের বিভিন্ন পৃথক পৃথক উপাদান বোঝাতে ব্যবহৃত হতো। কিন্তু ১৯১০ সালে সুয়েডীয় ভূবিজ্ঞানী ইয়েরাড্‌ দে গেএর (Gerard De Geer) সুইডেনের জাতীয় ভূবিজ্ঞান সম্মেলনে ভার্ভের একটি প্রমিত সংজ্ঞা প্রস্তাব করেন। তার পর থেকে যেকোন পাললিক স্তরের পুরোটা বোঝাতেই ভার্ভ শব্দটি ব্যবহৃত হয়ে আসছে। আধুনিক কালে অ্যানুয়াললি ল্যামিনেটেড নামে একটি শব্দ ব্যবহৃত হয় যা ভার্ভের সমার্থক।  ভার্ভ আবিষ্কার ভূবিজ্ঞানের ইতিহাসে অন্যতম চাঞ্চল্যকর একটি ঘটনা। কারণ এর মাধ্যমেই প্রথম মানুষ স্বাধীনভাবে সুপ্রাচীন বস্তুসমূহের বয়স এবং তখনকার সময়ের জলবায়ু পরিবর্তন সম্বন্ধে ধারণা লাভে সক্ষম হয়। ভার্ভ ব্যবহার করে প্রায় ১৮,০০০ বছর পূর্ব পর্যন্ত বয়স গণনা করা যায়।   তথ্যসূত্র    বিগিনিংস - আইজাক আসিমভ  বিষয়শ্রেণী:পাললিক শিলা বিষয়শ্রেণী:জলবায়ুবিজ্ঞান বিষয়শ্রেণী:পললবিজ্ঞান
বাটালি পাহাড় যা বাটালি হিল নামেও পরিচিত, চট্টগ্রামের টাইগার পাস এলাকায় অবস্থিত চট্টগ্রামের শহরের সর্বাধিক উঁচু পাহাড়। এর উচ্চতা প্রায় ২৮০ ফুট। এর চুড়া থেকে বঙ্গোপসাগর এবং চট্টগ্রাম শহরের বড় অংশ পরিষ্কারভাবে দেখা যায়।  অবস্থান চট্টগ্রাম শহরের জিরো পয়েন্ট থেকে মাত্র ১ কিলোমিটার দূরে টাইগারপাস এলাকায় বাটালি হিল অবস্থিত। চট্টগ্রাম শহরের লালখান বাজার এলাকার ইস্পাহানী মোড়ের উত্তরে ফাহিম মিউজিকের পাশ ঘেষে উপরে দিকে উঠে গেছে বাটালী হিলের রাস্তা। এ রাস্তা ম্যাজিস্ট্রেট কলোনীর পিছন দিয়ে চলে গেছে।  ইতিহাস দ্বিতীয় বিশ্বযুদ্ধের সময়ে বাটালি পাহাড়ের চুড়ায় বিমান বিধ্বংসী  কামান স্থাপন করা হয়েছিল। অনেক বছর পূর্বে দূর সমুদ্রে চলাচলকারী জাহাজের দিক নির্দেশনার জন্য বাটালি পাহাড়ের উপর একটি বাতিঘর ছিল। শহরকে উপর থেকে দেখার জন্য এটি একটি উত্তম স্থান। বর্ণনা বাটালি পাহাড় জিলাপি পাহাড় নামেও পরিচিত। এর কারণ হচ্ছে বাটালি পাহাড়ের পাহাড়ি রাস্তাটিও জিলাপির মত দেখায়, এ কারণে তাকে জিলাপি পাহাড় বলা হয়। এ পাহাড়ের সর্বোচ্চ চূড়াটিকে বলা হয়- শতায়ু অঙ্গন। বাটালি পাহাড়ের সর্বোচ্চ চূড়ায় উঠলে পুরো চট্টগ্রাম শহরকে এক নজরে দেখে মোটামুটি একটা ধারণা পাওয়া যায়। বিপুল সংখ্যক লোক পাহাড়ের চূড়ায় আরোহণ করে সতেজ বাতাসে শ্বাস নেয় এবং বঙ্গোপসাগরে সূর্যাস্তের শ্বাসরুদ্ধকর দৃশ্য উপভোগ করে। বিগত ২০০৩ সাল থেকে ২০০৫ সাল পর্যন্ত বাটালি পাহাড়ে বাংলাদেশ পুলিশের সৌজন্যে বিভিন্ন প্রজাতির প্রায় সাড়ে ১২ হাজার গাছ রোপণ করা হয়। এসব গাছের মধ্যে আছে জলপাই, কাঁঠাল, কালজাম, লিচু, কমলা, আম, জাফরান, চন্দন, কফি, অর্জুন। এ পাহাড়ের বিভিন্ন চূড়ায় গণপূর্ত মন্ত্রণালয়ের অফিস ও বেশ কয়েকটি বাংলো রয়েছে। যোগাযোগ উক্ত দশর্নীয় স্থানে যাওয়ার জন্য বাস বা অটোরিক্সা ব্যবহার করা যেতে পারে।  তথ্যসূত্র  বিষয়শ্রেণী:চট্টগ্রামের দর্শনীয় স্থান‎ বিষয়শ্রেণী:চট্টগ্রামের ভূগোল বিষয়শ্রেণী:বাংলাদেশের পাহাড়
মহিলাদের ভোটাধিকারের জন্য নতুন সাংবিধানিক সমিতি (এনসিএস) একটি ব্রিটিশ সংস্থা, যারা মহিলাদের ভোটাধিকার দেওয়ার জন্য প্রচারণা চালিয়েছিল। সংসদের লিবারেল সদস্যদের লবি করার জন্য নির্বাচনের পর ১৯১০ সালের জানুয়ারিতে এটি গঠিত হয়েছিল। সংগঠনটি জঙ্গি ছিল না এবং এটি ভোটাধিকারীদের ক্রিয়াকলাপকে সমর্থন (বা নিন্দা) করে না। এর উদ্দেশ্য ছিল "...সরকার বিরোধী নির্বাচনী নীতিতে বিশ্বাসী সকল ভোটাধিকারীকে ঐক্যবদ্ধ করা, যারা সাংবিধানিক উপায়ে কাজ করতে চায়, এবং  যাদের বিবেক তাদেরকে বিভিন্ন পদ্ধতি অবলম্বন করতে পরিচালিত করে সেইরকম অন্যান্য ভোটাধিকারীদের প্রকাশ্য সমালোচনা থেকে বিরত থাকা"। জনপ্রতিনিধিত্ব আইন ১৯১৮, যা প্রথমবারের মতো ৩০ বছরের বেশি বয়সী মহিলাদের ভোট দেওয়ার অধিকার দিয়েছিল, সেটি পাস হওয়ার পর ১৯১৮ সালের জুন মাসে এনসিএস বিলুপ্ত হয়ে যায়।   উল্লেখযোগ্য সদস্য  বাম|থাম্ব| হোয়াইটচ্যাপেলে "নারীদের ভোটাধিকারের জন্য নতুন সংবিধান সোসাইটি" অফিস ভোটাধিকারীদের জঙ্গিবাদের বিরোধী অ্যাডলিন চ্যাপম্যান এনসিএস-এর অন্যতম প্রতিষ্ঠাতা সদস্য এবং জাতীয় কমিটিতে এর সভাপতি ও প্রতিনিধি হিসাবে দায়িত্ব পালন করেছিলেন। সমাজ কর্মী হেলেন ওগস্টন, যিনি তাঁর ক্রোধের জন্য পরিচিত ছিলেন, তিনি ১৯১০ সালে এখানে একজন কর্মচারী ছিলেন। বেশ কিছু বছর আগে তিনি একজন নেতৃস্থানীয় ভোটাধিকার কর্মী ছিলেন। কেট ফ্রাই পূর্ব অ্যাংলিয়ার একজন সংগঠক ছিলেন।  ১৯১৪ সালে তিনি এই সংস্থার সচিব হন। ১৯১৬ সালে তাঁরা মেরি ফিলিপসকে নিযুক্ত করেন, যিনি ছিলেন আরেক প্রাক্তন মহিলা সামাজিক ও রাজনৈতিক ইউনিয়ন (ডব্লিউএসপিইউ)  সদস্য (অন্যদের মধ্যে)।   উত্তরাধিকার  ১৯১৮ সালে, যখন কিছু ব্রিটিশ নারী প্রথম ভোট দেওয়ার অধিকার পান, তখন সংগঠনটি বন্ধ হয়ে যায়। সংগঠনের সমস্ত কাগজপত্রই নষ্ট হয়ে গেছে, তবে সংগঠনের সেক্রেটারি কেট ফ্রাইয়ের ডায়েরি আবিষ্কৃত হয়েছে এবং সেই ডায়রির প্রাসঙ্গিক অংশগুলির সম্পাদনা ও প্রকাশ করা হয়েছে।   তথ্যসূত্র    বহিঃসংযোগ    মহিলা লাইব্রেরিতে এনসিএস উপাদান সংগ্রহ  বিষয়শ্রেণী:যুক্তরাজ্য ভিত্তিক নারী সংগঠন বিষয়শ্রেণী:লন্ডনভিত্তিক সংগঠন বিষয়শ্রেণী:যুক্তরাজ্যের নারীবাদী সংগঠন বিষয়শ্রেণী:১৯১০-এ যুক্তরাজ্যে প্রতিষ্ঠিত
জাতীয় খেলা একটি খেলা যা কোনো জাতির সংস্কৃতির একটি স্বকীয় অংশ হিসেবে বিবেচিত হয়। কিছু কিছু খেলা বাস্তব পরিস্থিতির (ডি ফ্যাক্টো) জন্য জাতীয় খেলা হিসেবে বিবেচিত, যেমন মার্কিন যুক্তরাষ্ট্রের বেসবল। আবার, কোনো কোনো দেশে রাষ্ট্র কর্তৃক স্বীকৃত (ডি জুরি) খেলাই জাতীয় খেলা যেমন, কানাডায় ল্যাক্রোসি ও আইস্ হকি।   দে জুরি জাতীয় খেলাসমূহ   দেশখেলাবছর হিসেবে জাতীয় খেলা ঘোষণাহাঁস খেলা১৯৫৩পলতোলা নৌকা বাইচ১৯৯৩("জাতীয় খেলা") কাবাডি ১৯৭২ক্যাপুইরা১৯৭২ল্যাক্রোসি (গ্রীষ্মকাল), আইস্ হকি (শীতকালে)১৯৯৪National Sports of Canada Act S.C. 1994, c. 16, Justice Laws Website, National Government of Canadaচিলির রোডিও১৯৬২তেজু২০০০ভার্জেস ই বাস্তানি, মল্লযুদ্ধ ১৯৭৬চ্যারেরিয়া১৯৩৩আর্নিস২০০৯পাসু ফিনো১৯৬৬ভলিবল১৯৯১হুপের দক্ষতা(ক্রেওল [অর্থাত গাওচু] দক্ষতা)২০০৬   দে ফ্যাক্টো জাতীয় খেলাসমূহ   দেশখেলাবুজকাশি ইয়ট রেসিং ক্রিকেট ক্রিকেট ক্রিকেটতীরন্দাজি এসোসিয়েশন ফুটবল, উইন্ডসার্ফিং, কাইটসার্ফিংবেসবলবেসবলপেসাপাল্লো ক্রিকেট ক্রিকেট ফিল্ড হকি, কাবাডি, ক্রিকেটA 2012 article in the India Times argued that hockey is no longer the national sport:  এসোসিয়েশন ফুটবল ("জাতীয় খেলা")গেলিক ক্রিকেট সুমোবাস্কেটবল (গ্রীষ্মকাল), আইস্ হকি (শীতকালে) বাস্কেটবলরাগবি ইউনিয়নরাগবি ইউনিয়নক্রস-কান্ট্রি স্কিংফিল্ড হকি রাগবি লিগপালেতা ফ্রন্টোন ওইনাবান্ডেগল্‌ফআলপাইন স্কিইংhttp://onlinelibrary.wiley.com/doi/10.1111/j.1754-9469.2007.tb00118.x/abstract ("পূর্বপুরুষের ক্রীড়া")মল্লযুদ্ধ & কিরিতক্রিকেটবেসবল, আমেরিকান ফুটবলhttp://publicreligion.org/2013/04/the-slow-decline-of-americas-pastime/রাগবি ইউনিয়ন   তথ্যসূত্র   বিষয়শ্রেণী:জাতীয় খেলা বিষয়শ্রেণী:জাতীয় প্রতীক বিষয়শ্রেণী:ক্রীড়া পরিভাষা বিষয়শ্রেণী:ক্রীড়া ও জাতীয়তা
ফিভারশাম কলেজ বা ফেভারশাম একাডেমি ইংল্যান্ডের পশ্চিম ইয়র্কশায়ারের ইংলিশ কাউন্টির ব্র্যাডফোর্ডের আন্ডারক্লিফ অঞ্চলে অবস্থিত একটি শিক্ষা প্রতিষ্ঠান। এটি মেয়েদের জন্য ষষ্ঠ ফর্ম পর্যায়ের একটি সাংস্কৃতিক এবং ইসলামিক মাধ্যমিক বিদ্যালয়।  ১৯৯৪ সালে এটি একটি স্বতন্ত্র কলেজ হিসাবে প্রতিষ্ঠিত হয়েছিল। ২০০১ সালে রাষ্ট্রীয় অনুদান প্রাপ্ত স্বেচ্ছাসেবী  কলেজে পরিণত হয়েছিল। কলেজটি ভর্তির জন্য ব্র্যাডফোর্ড সিটি কাউন্সিলের সাথে সমন্বয় করে। কলেজটি ২০১১ সালে একাডেমির মর্যাদায় রূপান্তরিত হয়েছিল।  ফেভারশাম একাডেমি শিক্ষার্থীদের জন্য জিসিএসই এবং কেমব্রিজ জাতীয় পাঠক্রম পরিচালনা করে। ষষ্ঠ ফর্মের শিক্ষার্থীদের এ-লেভেল এবং বিটিইসি পর্যায়ের শিক্ষা কার্যক্রম অংশগ্রহণ করার সুযোগ রয়েছে। কলেজে বিজ্ঞান শিক্ষায় একটি বিশেষত্ব রয়েছে।   তথ্যসূত্র    বহিঃসংযোগ    ফেভারশাম কলেজের প্রাতিষ্ঠানিক ওয়েবসাইট  বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ইংল্যান্ডের ইসলামি শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
আবুল-মাহাসিন সাফি আল-দীন আবদ আল-আজিজ ইবনে সারায়া আল-হিল্লি আল-তাইয়্য আল-সিনবিসি (; ২৬ আগস্ট ১২৭৮ - ১৩৪৯ খ্রিস্টাব্দ / ৫ রবিউস-সানি ৬৭৭ - ৭৪৯ হিজরি ), সাধারণত সাফিউদ্দিন আল-হিল্লি বা সাফিদ্দীন আল-হিল্লি () নামে পরিচিত,  ছিলেন ১৪ শতকের একজন আরব যোদ্ধা কবি।   জীবন  তার শতাব্দীর অন্যতম বিখ্যাত কবি হওয়া সত্ত্বেও আল-হিলির জীবনের ঐতিহাসিক রেকর্ড প্রায় অস্পষ্ট। বেশিরভাগ সূত্রে আল-হিলির জন্ম ২৬ আগস্ট ১২৭৮ হিসাবে লিপিবদ্ধ আছে, যদিও তার সমসাময়িকদের একজন তার জন্ম অক্টোবর বা নভেম্বর ১২৭৯ হিসাবে উল্লেখ করেছেন।  তিনি আধুনিক ইরাকের হিল্লায় বিখ্যাত তাইয়ি গোত্রের একটি শিয়া মুসলিম পরিবারে জন্মগ্রহণ করেন।   জীবনের প্রথম দিকে তার এক চাচাকে হত্যা করার পর আল-হিলি তার মৃত্যুর প্রতিশোধ নেওয়ার জন্য একটি যুদ্ধে অংশ নেন।  এই যুদ্ধে তার পরিবারের কৃতিত্ব নিয়ে তিনি কবিতা লিখেছিলেন, যা অনেক মনোযোগ আকর্ষণ করেছিল।  কবি হিসেবে প্রাথমিক সাফল্য অর্জনের পর একটি যুদ্ধ শুরু হয়, যার ফলে তার স্ত্রী এবং পরিবারকে ছেড়ে তাকে ১৩০২ সালে ইরাক ত্যাগ করতে বাধ্য করা হয়।  এই সময়ে তিনি আর্তুকিদের অধীনে আধুনিক তুরস্কের মারদিনে সভাকবি হয়ে ওঠেন।  যৌবনে তিনি বেশিরভাগ অর্থ ব্যবসার মাধ্যমে উপার্জন করতেন, পরবর্তী জীবনে তিনি ধনী রাজপুত্রদের জন্য প্রশংসাপত্র লিখে জীবিকা নির্বাহ করতেন।  আল-হিলি ১৩৩৮  অথবা ১৩৪৯ সালে মারা যান।   কবিতা  ইবনে নুবাতার সাথে আল-হিলি ছিলেন ১৪শ শতাব্দীর দুইজন সর্বাধিক বিখ্যাত আরব কবির একজন। আল-হিলির কাব্যশৈলীকে উদ্ভাবনী এবং পরীক্ষামূলক হিসেবে বিবেচনা করা হত, যা প্রতিষ্ঠিত কাব্যিক ঐতিহ্যকে নতুন শব্দভান্ডারের সাথে একীভূত করেছিল।  আল-হিলি সম্ভবত প্যান-আরব রঙগুলিকে অনুপ্রাণিত করে এমন কাব্যিক লাইনগুলির জন্য সবচেয়ে বেশি স্মরণীয়: "সাদা আমাদের কাজ, কালো আমাদের যুদ্ধ, / সবুজ আমাদের তাঁবু, লাল আমাদের তরবারি।"  এই লাইনগুলি আল-হিলির ফখর ("অহংকার") কবিতা থেকে নেওয়া হয়েছে যা তার চাচার প্রতিশোধ নেওয়ার যুদ্ধে তার পরিবারের বিজয় উদযাপন করার জন্য লেখা হয়েছিল।  তার প্রধান কাব্যগ্রন্থগুলি হল দুরার আল-নুহুর ("ঘাড়ের রত্ন") এবং তার দিওয়ান ("কবিতা") শিরোনামের প্রশংসাপত্রের একটি সংগ্রহ। দিওয়ানে তিনি তার কবিতাগুলিকে বেশিরভাগ প্রধান আরবি বিষয়ভিত্তিক ধারার মধ্যে বারোটি বিভাগে বিভক্ত করেছেন:   অহংকার এবং সাহসিকতা (ফখর)  প্রশংসা এবং ধন্যবাদ (মাদিহ)  শিকারের কবিতা এবং অন্যান্য (তারদিয়া)  বন্ধুত্ব (খাওয়াল)  রিথা এবং সমবেদনা  গজল এবং অন্যান্য কামোত্তেজক থিম  মদ এবং ফুলের কবিতা (খামরিয়া)  বিলাপ এবং তিরস্কার  ক্ষমা প্রার্থনা, উপহার এবং সহানুভূতির জন্য আবেদন  দর্শন এবং ধাঁধা  আদব, তপস্যা এবং ধর্ম  ব্যঙ্গাত্মক এবং মজার উপাখ্যান।  আল-হিল্লি চতুর্দশ শতাব্দীতে এই ধারার বিকাশের জন্য গুরুত্বপূর্ণ চারটি এপিগ্রাম্যাটিক মক্তু কবিতার সংকলনের একটি রচনার জন্যও খ্যাতিমান। তার বিশ-অধ্যায় "দিওয়ান আল-মাথালিথ ওয়াল-ল-মাথানি ফি ল-মা'আলি ওয়াল-ল-মা'আনি" ('গুণাবলী এবং সাহিত্যের মোটিফের উপর দুই-পর্ব এবং তিন-পর্বের কবিতার সংগ্রহ')। এটি ১৩৩১ থেকে ১৩৪১ সালের মধ্যে হামার রাজদরবারে রচিত হয়েছিল এবং আল-মালিক আল-আফদল (রা. ১৩৩২-৪১) কে উৎসর্গ করা হয়েছিল।Adam Talib, How Do You Say “Epigram” in Arabic?  কবিতা লেখার পাশাপাশি তিনি কাব্যিক রূপের উপর বেশ কয়েকটি সাহিত্য সমালোচনা রচনা লিখেছেন।   বহিঃসংযোগ    ওয়ার্ল্ড ডিজিটাল লাইব্রেরিতে সাফি আল-দ্বীন আল-হিলির কবিতা সংগ্রহ (আরবি ভাষায়)।   তথ্যসূত্র              বিষয়শ্রেণী:ইরাকি লেখক বিষয়শ্রেণী:১৪শ শতাব্দীর আরব ব্যক্তি বিষয়শ্রেণী:১৩শ শতাব্দীর আরব ব্যক্তি বিষয়শ্রেণী:১৩৪৯-এ মৃত্যু বিষয়শ্রেণী:১২৭৮-এ জন্ম
পূর্ববর্তী স্পিকার হোরেস কিং এর অবসর গ্রহণের পর ১২ জানুয়ারি ১৯৭১ সালে যুক্তরাজ্যের কমন্সসভার স্পিকার নির্বাচন অনুষ্ঠিত হয়। নির্বাচনের ফলে রক্ষণশীল এমপি সেলউইন লয়েড জয়লাভ করেন। তিনি পূর্বে এক্সচেকারের চ্যান্সেলর এবং পররাষ্ট্র সচিব ছিলেন। ১৯৫১ সালের নির্বাচনে উইলিয়াম মরিসন মেজর জেমস মিলনারকে পরাজিত করার পর এটি ছিল একাধিক মনোনীত প্রার্থীর সাথে প্রথম নির্বাচন।  ঐতিহ্য অনুসরণ করে নির্বাচনটি হাউসের কেরানি বার্নেট কক্সের সভাপতিত্বে অনুষ্ঠিত হয় এবং সমস্ত বক্তৃতা তাঁর দিকে পরিচালিত হয়। তিনি সংসদের সদস্য না হওয়ায় তিনি নিজে কথা বলতে পারেননি এবং বিতর্কে কথা বলার জন্য পরবর্তী সংসদ সদস্যের দিকে ইঙ্গিত করেছেন। এটি সমস্যাযুক্ত প্রমাণিত হয়েছিল যে বিতর্কটি বিতর্কিত ছিল, অভিযোগের সাথে যে সেলউইন লয়েডের মনোনয়ন দুটি ফ্রন্ট বেঞ্চের মধ্যে সেলাই করা হয়েছিল এবং তারপরে ব্যাকবেঞ্চার বা ছোট দলগুলির সাথে পরামর্শ ছাড়াই ঘোষণা করা হয়েছিল। পরে স্পিকার নির্বাচনের সভাপতিত্ব করবেন হাউসের পিতা।  তবে তৎকালীন নিয়ম অনুযায়ী যে কোনো সংসদ সদস্য তাদের সম্মতি বা অজান্তে স্পিকার পদে মনোনীত হতে পারতেন। শ্রমিক দলের এমপি স্যার জিওফ্রে ডি ফ্রেইটাস লয়েডের বিরুদ্ধে দাঁড়ানোর ইচ্ছার বিরুদ্ধে মনোনীত হন। পরবর্তীকালে স্পিকারের জন্য মনোনীত ব্যক্তিকে মনোনীত করার আগে তার সম্মতির প্রয়োজন করার জন্য নিয়মগুলি পরিবর্তন করা হয়েছিল।   মনোনীত প্রার্থীরা    সেলউইন লয়েড (রক্ষণশীল)  স্যার জিওফ্রে ডি ফ্রেইটাস (শ্রমিক দল )   নির্বাচন  নির্বাচনটি একটি প্রচলিত সংসদীয় গতির মাধ্যমে পরিচালিত হয়েছিল, মূলত সেলউইন লয়েডকে নির্বাচিত করার জন্য। তিনি যথাক্রমে রক্ষণশীল এমপি ডেম আইরিন ওয়ার্ড এবং শ্রমিক দলের এমপি চার্লস প্যানেল দ্বারা প্রস্তাবিত এবং সমর্থিত হন।  রক্ষণশীল এমপি রবিন ম্যাক্সওয়েল-হাইসলপ জিওফ্রে ডি ফ্রেইতাসকে নির্বাচিত করার জন্য মূল প্রস্তাবে একটি সংশোধনী আনেন, যাকে তখন শ্রমিক দলের এমপি উইলি হ্যামিল্টন সমর্থন করেন।  লয়েড তখন হাউসের ইচ্ছার কাছে নতি স্বীকারের একটি বক্তৃতা দেন, কিন্তু ডি ফ্রেইটাস বলেন যে তার নাম প্রস্তাব করা এবং লয়েডের প্রতি তার সমর্থনের কথা বলেছে এমন কেউ তার সাথে পরামর্শ করেননি।   ফলাফল  সাংসদরা তারপরে সেলউইন লয়েডকে স্পিকার হিসাবে চেয়ার নেওয়ার প্রস্তাবে ভোট দেন, যা ২৯৪-৫৫ ভোটে অনুমোদিত হয়। এরপরে লয়েডকে চার্লস প্যানেল এবং ডেম আইরিন ওয়ার্ড স্পিকারের চেয়ারে নিয়ে যান।   তথ্যসূত্র    হাউস অফ কমন্স প্রতিলিপি, ১২ জানুয়ারী ১৯৭১  বিষয়শ্রেণী:যুক্তরাজ্যের কমন্সসভার স্পিকার নির্বাচন